Id-Direttiva Tal-Kunsill
tal-11 ta’ Diċembru 1991
li temenda d-Direttiva 72/462/KEE dwar il-problemi tas-saħħa u l-ispezzjonijiet veterinarji fl-importazzjoni ta’ l-ifrat, tan-nagħaġ u tal-mogħoż u majjali, il-laħam frisk jew il-prodotti tal-laħam minn pajjiżi terzi
(91/688/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 43 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kunsill Ekonomiku u Soċjali [3],
Billi d-Direttiva 72/462/KEE [4], kif l-aħħar emendata bid-Direttiva 91/266/KEE [5], tiddiffenixxi b’mod partikolari l-kondizzjonijiet li għandhom jitħarsu fir-rigward tal-mard klassiku tal-majjali ma’ l-importazzjoni ta’ majjali ħajjin, il-laħam frisk tal-majjal u l-prodotti tal-laħam minn pajjiżi terzi;
Billi, meqjusa s-sitwazzjoni tas-saħħa fi ħdan il-Komunità fir-rigward tal-mard klassiku tal-majjali kien hemm titjib dwarha u l-vaċċinazzjoni sistematika kontra l-mard kienet twaqqfet, huwa xieraq li jkunu emendati l-kondizzjonijiet stabbiliti għall-importazzjoni ta’ majjali ħajjin, il-laħam frisk tal-majjal u l-prodotti tal-laħam,
ADOTTA DIN ID-DIRETTIVA:
L-Artikolu 1
Id-Direttiva 72/462/KEE hija hawnhekk emendata kif ġej:
1. il-paragrafi li ġejjin għandhom jiżdiedu ma’ l-Artikolu 6:
"4. Fir-rigward tal-mard klassiku tal-majjali l-ħnieżer iridu li jiġu mit-territorju ta’ pajjiż terz li:
- kien ħieles mill-mard klassiku tal-majjali għal ta’ l-anqas 12-il xahar,
- ma jkunx ippermetta l-vaċċinazzjoni għat-tnax-il xahar preċedenti,
- ma jippermettix fit-territorju tiegħu majjali li kienu ġew ivvaċċinati anqas minn tnax-il xahar qabel.
5. Bħala deroga mill-paragrafu 4, jista’ jkun deċiż, bi qbil mal-proċedura stabbilita fl-Artikolu 29, li tkun awtorizzata l-importazzjoni ta’ majjali ġejjin minn parti tat-territorju ta’ pajjiż terz basta li l-vaċċinazzjoni kontra l-marda klassika tal-majjali tkun ipprojbita mat-territorju kollu ta’ dak il-pajjiż u li l-parti tat-territorju tal-pajjiż terz ikkonċernat tkun twettaq il-kondizzjonijiet stabbiliti fil-paragrafu 4.
6. Bħala deroga mill-paragrafu 4, fil-każ tal-marda klassika tal-majjali li sseħħ f’pajjiż terz li jkun iwettaq il-kondizzjonijiet tal-paragrafu 4, jista’ jkun deċiż, bi qbil mal-proċedura stabbilita fl-Artikolu 29, li l-perjodu ta’ 12-il xahar li hemm referenza dwaru fl-ewwel inċiż tal-paragrafu 4 jista jitnaqqas għall-sitt xhur jekk:
(a) ikun hemm tfaqqigħ jew għadd ta’ tfaqqigħ epiżotjoloġikament ikkorrelatat f’żona ġeografikament illimitata; u
(b) it-tfaqqigħ wieħed jew ħafna jkunu eliminati, f’perjodu ta’ tliet xhur u mingħajr rikors għall-vaċċinazzjoni.";
2. is-subparagrafu li ġej għandu jiżdied ma’ l-Artikolu 14(2):
"(ċ) li fih l-ebda marda klassika tal-majjali ma tkunx instabet għal ta’ l-anqas it-12-il xahar preċedenti, il-vaċċinazzjoni kontra l-marda klassika tal-majjali ma tkunx ġiet awtorizzata għal ta’ l-anqas it-12-il xahar preċedenti u l-ebda majjali ma jkunu ġew ivvaċċinati kontra l-marda klassika tal-majjali fit-12-il xahar preċedenti.";
3. is-sentenza li ġejja għandha tiżdied ma’ l-Artikolu 15:
"Bi qbil mal-proċedura stabilita fl-Artikolu 29, jista’ jkun deċiż li ssir deroga mill-Artikolu 14(2)(ċ)."
L-Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva mhux aktar tard mill-1 ta’ Lulju 1992. Huma għandhom minnufih jinformaw lill-Kummissjoni b’dan.
Meta dawn il-miżuri jkunu adottati mill-Istati Membri, dawn għandhom ikollhom referenza għal din id-Direttiva jew ikunu akkumpanjati b’din ir-riferenza fil-ħin tal-pubblikazzjoni uffiċjali tagħhom. Il-proċedura għal din ir-referenza għandha tkunadottata mill-Istati Membri.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fil-11 ta’ Diċembru 1991.